فطائر على الطريقه المغربيه محشوه باللحم المثروم
المقادير:- اكيلو طحين ابيض-نص كوب زيت - 2ملعقة سكر -1ملعقة اكل ملح-1ملعقة اكل خميرة فوريه - 4 ملاعق حليب
3الى 4ماء دافئ
الحشوه :- 1 كيلو للحم مثروم عجل- بصله وحده مثرومه ناعم جدا- ملح - وفلفل- وبهارات الي تريديها- شويه زعتر - ملعقة خل -ملعقة اكل زبد للنكهة *
العمل
نخلط المواد الجافة سوية
و طبعا تبدين تعجنين بالعجينه وره ماضفتيلها الحليب والماء بس الماء حاولي تضيفين نص الكميه وتبدين تعجنين واذا تحتاج ضيفي شويه شويه الى ان تصير بهل الشكل عجينه ملسه ومو كلش قويه يعني وسط
و تتركيها لمدة ساعه وره ماعجنتيها زين وحاولي تعجنينها مرتين يعني اول ربع ساعه تتركيها ترتاح وتغطيعا ومن بعد وربع ساعه تعجنيها وتتركيها تتخمر ونبدين تقطعيها الى 20 قطعه بهل الشكل وتغطيها بالبلاستك فويل وتتركيها ايضا ريع ساعه
وهنا تبدين تفتحيها بايدج عاى الكاونتر بقليل من الزيت حتى يساعدج على فتح العجينه
الى ان توصل الهل مرحله لازم تكون خفيفه بهل الشكل صورة5
هنا تطبخ الحشوه بهل الشكل البصل مثروم ناعم ونص كيلو لحم مثروم عجل وشوية معدنوس بالاخير مع ملح وفلفل والبهاران الي تحبيها او حتى شويه زعتر يعني اختياري بس لازم بالاخير ملعقة خل ابيض اتنكهيها
الى تصبح بهل الشكل وهنا نضيقين الخل وتنتظريها تبرد طبعا حتى تكدرين تحشين الفطائر
هنا بالوسط تحطين اللحم بهل الشكل
وتلفيها بهل الشكل
وهنا تسخنين الطاوه ويفضل تيفال وتخبزيها بهل الشكل الى ان تحمر من الجهتين
وهنا المرحله الاخيره وتقدميها ويه استكان جاي ابو الهيل و1000 عافيه من مطبخ ميمي